armvectores/hy_wikipedia_2023 huggingface dataset:
(5690) 1992 EU

(5690) 1992 EU, աստերոիդ աստերոիդների հիմնական գոտում։ Հայտնաբերվել է 1992 թվականի մարտի 7-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,801642 ա. մ., առավելագույնը մոտենում է 1,7386 ա. մ. հեռավորության վրա և հեռանում 3,8647 ա. մ.։ Արեգակի շուրջ մեկ ամբողջական պտույտ է կատարում 1712,84 երկրային օրվա ընթացքում, իր ուղեծրով շարժվելով միջինում 0,210177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5690) 1992 EU աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պանեպիստիմիու (փողոց)

Պանեպիստիմիու փողոց (հուն․՝ Οδός Πανεπιστημίου), Աթենքի կենտրոնական փողոցներից մեկը։ Բառացի թարգմանաբար փողոցի անունը նշանակում է Համալսարանային փողոց (ի պատիվ Աթենքի համալսարանի, քանի որ այդ համալսարանի գլխավոր պատմական մասնաշենքը գտնվում է Պանեպիստիմիու 30 հասցեում)։ Փողոցը ձգվում է Ամալիաս պողոտայից մինչև Սինտագմա հրապարակ։


== Պատմությունը և ընդհանուր տեղեկություններ ==
1980-ական թվականներին փողոցի անունը պաշտոնապես փոխեցին Վենիզելոսա, սակայն հիմա էլ այդ փողոցը հայտնի է Պանեպիստիմիու անունով՝ այդ անունը օգտագործվում է Աթենքի պաշտոնական ուղեցույցներում։
Փողոցի ընդհանուր երկարությունը 1.2 կմ է։ Փողոցը ունի 6 հոծ գիծ, որից 5-ը նշանակված է ավատոմեքենաների շարժման համար և մեկը մեծ մեքենաների համար։ Փողոցի մեծ մասը տեղակայված է հարավ-արևելքի և հյուսիս-արևմուտքի անկյունագծով։ Համալսարանի շենքի դիմաց գտնվում է Աթենքի «Պանեպիստիմիո» մետրոպոլիտենը։


== Հիմնական շենքեր ==
Հունաստան բանկ
Աթենքի եռապատումը՝ Աթենքի ակադեմիան, Աթենքի համալսարանը և Հունաստանի կենտրոնական գրադարան
Աթենքի համալսարանի պատմական թանգարանը
Աթենքի դրամագիտական թանգարան
Հունաստանի Պետական խորհուրդ
«Տիտանիա» հյուրանոց
«Grand Bretagne» հյուրանոց
«Ատտիկա» հանրախանութ
Աթենքի կաթոլիկան տաճար
Աթենքի հնաբանական հասարակություն


== Պատկերասրահ ==
(5118) Էլնապուլ

(5118) Էլնապուլ (անգլ.՝ Elnapoul), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 7-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,605661 ա. մ., առավելագույնը մոտենում է 2,0434 ա. մ. հեռավորության վրա և հեռանում 3,1679 ա. մ.։ Արեգակի շուրջ մեկ ամբողջական պտույտ է կատարում 1536,3 երկրային օրվա ընթացքում, իր ուղեծրով շարժվելով միջինում 0,23433 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5118) Էլնապուլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տեգերենզեի Գմունդ

Տեգերենզեի Գմունդ (գերմ.՝  Gmund am Tegernsee), կոմունա Գերմանիայում, Բավարիա երկրամասում։ Տարածքը կազմում է 34,40 կմ² է։ Կենտրոնի բարձրությունը 740 մ է։ Բնակչությունը հասնում է 6038 մարդու, 2010 թվականի մարդահամարի տվյալների համաձայն։ Հեռախոսային կոդն է +49 8022, 08021, իսկ փոստային ինդեքսը 83703։ Պաշտոնական հեռախոսահամարն է՝ 09 1 82 116։


== Արտաքին հղումներ ==
Պաշտոնական կայք
Էմին Անտոնյան

Էմին Անդրանիկի Անտոնյան (փետրվարի 21, 1982(1982-02-21)), սպորտային ֆունկցիոներ և բասկետբոլի մարզիչ։ Մոսկվայի բասկետբոլի լիգայի (МБЛ) նախագահ։ Ռուսաստանի համակարգչային սպորտի դաշնության խորհրդի նախագահ, գլխավոր քարտուղար։


== Կրթություն ==
Առաջին բարձրագույն կրթությունը ստացել է Մոսկվայի պետական ավտոմոբիլային և ճանապարհային տեխնիկական համալսարանում (MADI)՝մասնագիտանալով որպես տնտեսագիտ-մենեջեր։ Էմինը շարունակել է ուսումը Օ.Ե Կուտաֆինի անվան Մոսկվայի պետական իրավաբանական ակադեմիայում, որտեղ պաշտպանել է տնտեսագիտության թեկնածուի թեզ։


== Աշխատանքը ֆինանսական ոլորտում ==
Մոտ 15 տարի աշխատել է ֆինանսական ոլորտում՝ զբաղեցնելով տարբեր պաշտոններ բանկերի և խորհրդատվական ընկերություններում։ Western Union համակարգում եղել է միջազգային վճարային համակարգում ապրանքների արտադրման համար պատասխանատու։


== Սպորտային կարիերա ==
2008 թվականից Էմինը Ռուսաստանի ամենահեղինակավոր ակումբներից մեկի՝ BC Moskovsky գլխավոր մարզիչն է և սիրողական բասկետբոլի ակումբի ղեկավարն էր։ 2010 թվականից ղեկավարում է Մոսկվայի բասկետբոլի լիգան (MBL)՝ որպես գործադիր տնօրեն, ապա՝ նախագահ։ Նա գլխավորեց Մոսկվայի քաղաքային առաջնությունը՝ Super Cup-ը և այլն։


== Ռուսաստանի համակարգչային սպորտի ֆեդերացիա ==
2016 թվականին նա զբաղեցրել է Ռուսաստանի Դաշնության համակարգչային սպորտի գլխավոր քարտուղարի պաշտոնը։ 2017 թվականի մարտին նա ընտրվել է ֆեդերացիայի խորհրդի նախագահ։


== Ծանոթագրություններ ==
Մոշաթաղ (համայնք, Քաշաթաղի շրջան)

Անվան այլ կիրառումների համար տե՛ս՝ Մոշաթաղ (այլ կիրառումներ)

Մոշաթաղ, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։


== Աշխարհագրություն ==
Համայնքը տեղաբաշխված է Արցախի Հանրապետության արևմտյան մասում։ Ունի բարձրլեռնային տեղանք։ Համայնքի տարածքն 8834,1 հա է, որից 5639,7 հա-ն անտառային հողեր են։ Համայնքի սահմաններով է հոսում Աղավնո գետը։
Բերձոր շրջկենտրոնից հեռու է 36 կմ, իսկ մայրաքաղաք Ստեփանակերտից` 86 կմ։


== Վարչատարածքային բաժանում և համայնքային կյանք ==
Համաձայն Արցախի Հանրապետության վարչատարածքային բաժանման՝ Մոշաթաղ համայնքն իր մեջ ներառում է Մոշաթաղ, Միրիկ և Բերդիկ գյուղերը։
Համայնքում գործում էր գյուղապետարան, բուժկետ, միջնակարգ և հիմնական դպրոցներ։ 
Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։
Գործում էր ինքնահոս ջրամատակարարման համակարգ, որը սնվում էր տարբեր ակունքից։ Առկա են նաև խմելու ջրի համար պիտանի բազմաթիվ բնական աղբյուրներ-առվակներ։
2015 թվականի դրությամբ համայնքային ճանապարհները բնահողային էին։
Համայնքը միացված էր հանրապետության տրանսպորտային կապին, մասնավորապես՝ Լեռնահովիտ-Բերձոր-Լեռնահովիտ երթուղուն։ 


== Բնակչություն ==
Մոշաթաղ համայնքի բնակչությունը 2015 թվականի դրությամբ կազմել է 286 մարդ, որոնք կազմել են 69 տուն։ Նույն թվականի դրությամբ Մոշաթաղ գյուղում բնակվել է 211 մարդ, որոնք կազմել են 50 տուն։ Միրիկ գյուղում բնակվել է 50 մարդ, որոնք կազմել են 11 տուն։ Բերդիկ գյուղում բնակվել է 25 մարդ, որոնք կազմել են 8 տուն։


== Կրթություն ==
Մոշաթաղ համայնքում գործում էր 2 դպրոց։ 2015 թվականի դրությամբ Մոշաթաղ գյուղի միջնակարգ դպրոցում սովորում էր 51 աշակերտ, իսկ Հերիկ գյուղի հիմնական դպրոցում՝ 17 աշակերտ։


== Տնտեսություն ==
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի  2999,4 հա-ը գյուղատնտեսական նշանակության են։


== Ծանոթագրություններ ==
Հայկական խաչ

Հայկական խաչ (Ծաղկած խաչ), քրիստոնեական խաչի յուրահատուկ տեսակ, որը օգտագործվում է Հայ Առաքելական եկեղեցու կողմից որպես քրիստոնեության խորհրդանիշ։ Այն տեղադրվում է հայկական եկեղեցիների գմբեթներին, փորագրվում խաչքարերին ու վանական համալիրների պատերին, պատկերվում խորանի վարագույրներին, հոգևորականների զգեստներին և այլն։


== Պատկերներ ==

		
		


== Տես նաև ==
Խաչքար


== Գրականություն ==
Աբրահամ Շահինյան,  Հայկական խաչքարերը և դրանց փորագրությունները (9-13-րդ դդ) (Армянские хачкары (крестные камни) и их надписи (IX—XIII вв.)), Երևան, 1970։
Արտակ Մովսիսյան,  Հայաստանը Քրիստոսից առաջ Երրորդ հազարամյակում (ըստ գրավոր աղբյուրների), Երևան, «Յասոն», 2005, էջ 176։
Ռուբեն Եղիազարյան,  Կելտական խորհրդանիշը և հայկական ավանդույթը (Кельтский символ и армянская традиция), Երևան, «ԵՊՀ հրատարակչություն», 2005, էջ 256։


== Ծանոթագրություններ ==
Գևորգ Ասլանյան

Գևորգ Թադևոսի Ասլանյան (ապրիլի 1, 1908(1908-04-01), Երևան, Կովկասի փոխարքայություն, Ռուսական կայսրություն - ապրիլի 23, 1988(1988-04-23), Երևան, Հայկական ԽՍՀ, ԽՍՀՄ), հայ դերասան։ ՀԽՍՀ ժողովրդական արտիստ (1984)։
Եղել է ՀԽՍՀ ժողովրդական արտիստ, դերասանուհի Վերջալույս Միրիջանյանի ամուսինը։


== Կենսագրություն ==
1932 թվականին ավարտել է Երևանի թատերական ինստիտուտը, 1933 թվականին՝ Մոսկվայի Մեյերխոլդի անվան թատրոնի թատերական դասընթացները։ 1929-1937 թվականներին և 1944 թվականից եղել է Հայաստանի Առաջին պետթատրոնի դերասան, 1937-1944 թվականներին՝ Ալավերդու պետական թատրոնի դերասան, ռեժիսոր, 1942 թվականից՝ գեղարվեստական ղեկավար, ապա՝ նաև տնօրեն։


== Դերեր թատրոնում ==
Զաքար՝ Վրթանես Փափազյանի «Ժայռ»
Օսեփ՝ Գաբրիել Սունդուկյանի «Քանդած օջախ»
Լուկա՝ Մաքսիմ Գորկու «Հատակում»
Ուիլսոն՝ Ա.Պարնիսի «Աֆրոդիտեի կղզին»
Յակուբով՝ Ա. Աբդուլինի «13-րդ նախագահը»


== Ֆիլմագրություն ==


== Ծանոթագրություններ ==
Նովայա Բուդա (գյուղ, Գլինկովսկի շրջան)

Անվան այլ կիրառումների համար տե՛ս՝ Նովայա ԲուդաՆովայա Բուդա (ռուս.՝ Новая Буда), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաթայի մարզ

Հաթայի մարզ (թուրքերեն՝ Hatay ili), նահանգ (իլ) Թուրքիայի Հանրապետության Միջերկրածովյան տարածաշրջանում։


=== Աշխարհագրություն ===
Տարածքը կազմում է 5678 կմ²։ Նահանգի արևելյան մասը զբաղեցնում է Ամանոս (Նուր) լեռնաշղթան։ Նահանգի տարածքում է գտնվում է Մուսա լեռը (տես նաև Մուսա լեռան պաշտպանություն)։


== Տես նաև ==
Թուրքիայի վարչական բաժանում
Միջերկրածովյան տարածաշրջան


== Արտաքին հղումներ ==
Թուրքիայում վերաբացվել է հայկական Քառասուն մանկանց եկեղեցին
Սադիո Մանե

Սադիո Մանե (ֆր.՝ Sadio Mané, 10 ապրիլի 1992, Սեդիու), սենեգալցի ֆուտբոլիստ, անգլիական Լիվերպուլ և Սենեգալի հավաքականի կիսապաշտպան։ 2012 թվականի Լոնդոնի օլիմպիական խաղերի մասնակից։


== Կարիերա ==
2011/12 մրցաշրջանում հանդես եկավ ֆրանսիական Մեց թիմի կազմում, որտեղ խաղաց 22 խաղ և դարձավ 2 գոլի հեղինակ։ Այս ամենի շնորհիվ նա հրավիրվեց ազգային հավաքական։ Իսկ 2012 թվականի ամռանը տեղափոխվեց Ավստրիական Բունդեսլիգա, հանդես գալով զալցբուրգի Ռեդ Բուլլում։ 2012 թվականի սեպտեմբերի 30-ին Շտուրմա ակումբի դեմ խաղում առաջին անգամ իր կարիերայում կատարեց դուբլ, որի շնորհիվ ակումբը տարավ կամային հաղթանակ 3։2 հաշվով։
2014/2015 մրցաշրջանում, հանդես եկավ արդեն անգլիական Սաութհեմփթոնի կազմում։ 2015 թվականի մայիսի 16-ին Աստոն Վիլլայի դեմ խաղում գրանցեց ամենաարագ հեթ-տրիքը Անգլիայի Պրեմիեր Լիգայում՝ 2 րոպե 56 վայրկյան։ Անցնելով Ռոբբի Ֆաուլերայի ռեկորդը։


== Նվաճումներ ==
Ավստրայի ԲունդեսԼիգայի չեմպիոն - 2014
Ավստրայի գավաթի մեդալակիր - 2014


== Արտաքին հղումներ ==
Պրոֆիլը saintsfc.co.uk կայքում Archived 2014-11-02 at the Wayback Machine. (անգլ.)
Պրոֆիլը  FDB.eu կայքում
Պրոֆիլը FootNational-ում
Վիճակագրությունը Ֆրանսիայի առաջնության կայքում Archived 2015-06-21 at the Wayback Machine.
Վիկտորովո (այլ կիրառումներ)

Վիկտորովո, կարող է վերաբերել՝

Վիկտորովո - գյուղ Ուկրաինայի Սումիի մարզի Գլուխովի շրջանում
Վիկտորովո - գյուղ Ռուսաստանի Սմոլենսկի մարզի Կրասնինսկի շրջանի կազմում
Բեշիկթաշ ՖԱ

Բեշիկթաշ, (թուրքերեն՝ Beşiktaş Jimnastik Kulübü) թուրքական պրոֆեսիոնալ ֆուտբոլային ակումբ է Ստամբուլ քաղաքից։ Բեշիկթաշը միակ թուրքական ֆուտբոլային ակումբն է, որի պատկերանշանի վրա պատկերված է Թուրքիայի Հանրապետության դրոշը։ 1952 թվականին մայիսի 16-ին, թուրքական ֆուտբոլի պատմության մեջ առաջին անգամ ստացել է ֆուտբոլի ազգային հավաքականի կարգավիճակ, և խաղացել Հունաստանի դեմ։


== Մարզիչներ ==

		
		


== Նախագահներ ==


== Հովանավորներ ==


== Միջին դասակարգում ==


== Խաղացողներ ==
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Ծանոթագրություններ ==
Շուշի մեդալ

«Շուշիի ազատագրման համար», Արցախի պետական պարգև՝ մեդալ։ Սահմանվել է Արցախի ԱԺ 1994 մայիսի 7-ի որոշմամբ։ Պարգևատրվում են ՊԲ, Արցախի ազգային անվտանգության պետական վարչության, ՆԳՆ այն զինծառայողները, կամավորական ջոկատների ազատամարտիկները, ովքեր Շուշիի ազատագրման և այդ գործողության ընթացքում մյուս բնակավայրերի ազատագրման անմիջական մասնակիցներն են, ինչպես նաև Շուշիի ազատագրման կազմակերպիչները և ղեկավարները։
Մեդալը 32-մմ լայնությամբ և 42-մմ երկարությամբ ութանկյուն է՝ պատրաստված հատուկ ձուլվածքից։ Մեդալի երեսին՝ վերևում «Արցախ», ներքևում «Շուշի» մակագրություններն են, կենտրոնում՝ արծվի պատկերը, որի աջ թևի վերևում պատկերված է խաչ։ Մեդալը երիզված է ութանիստ շրջանակով։ Մեդալի դարձերեսին՝ «Շուշին ազատագրված է 1992. 9 մայիսի» մակագրությունն է, որից ներքև պատկերված է երեք խաչ։ Պատկերները և մակագրություններն ուռուցիկ են։ Ամրակալի և ուղղանկյան օղակի միջով մեդալին միացված է ուղղանկյունաձև շերտաձողիկ, որը պատված է 32 մմ լայնությամբ Արցախի դրոշի երեք գույներով, մետաքսե դափնեպսակով զարդարված ժապավենով։ « Շ.ա.հ.» մեդալով պարգևատրվել է 1060 մարդ (2003)։
Սերգեյ Ցիգալ

Սերգեյ Վիկտորովիչ Ցիգալ (ռուս.՝ Сергей Викторович Цигаль, դեկտեմբերի 6, 1949(1949-12-06), Մոսկվա, ԽՍՀՄ), մոսկվացի նկարիչ, խոհարար-ճանապարհորդ։ 


== Կենսագրություն ==
Ցիգալների ընտանիքը եկել է Օդեսայից, պապը՝ Էֆիմ Դավիդովիչ Ցիգալը, եղել է ինժեներ և սովորել է Ֆրանսիայում։ 1973 թվականին ավարտել է Մոսկվայի պետական համալսարանի աշխարհագրության ֆակուլտետը։ Այնուհետև՝ 1986 թվականին ավարտել է Մոսկվայի գեղարվեստա-արդյունաբերական բարձրագույն ուսումնարանը (նախկին Ստրոգանովյան ուսումնարան)։
1989 թվականից Մոսկվայի նկարիչների միության անդամ է։ 1980 թվականից մասնակցել է ցուցահանդեսների։ Ցիգալի աշխատանքները գտնվում են Ռուսաստանի մշակույթի նախարարության թանգարանային և ցուցահանդեսային ֆոնդում, Ժամանակակից արվեստի թանգարանի արվեստի ցուցասրահում, Էկվադորի պետական թանգարանում, ինչպես նաև Ռուսաստանի, Ֆինլանդիայի, Ֆրանսիայի, Գերմանիայի, Մեծ Բրիտանիայի, ԱՄՆ-ի, Իսրայելի, Ճապոնիայի, Մեքսիկայի, Շվեդիայի մասնավոր հավաքածուներում։ Համագործակցում է տարբեր պատկերասրահների հետ։


== Ընտանիք ==
Պապ՝ Յակով Սամսոնովիչ Խաչատրյանց (1884-1960), բանասեր, հայերենից թարգմանիչ (Ալեքսանդր Շիրվանզադեի «Հայկական նովելներ», Նար-Դոս, Ստեփան Զորյան, Հովհաննես Թումանյան (արձակ) և այլն)։
Տատիկ՝ Մարիետա Շահինյան (1888-1982), բանաստեղծուհի
Մայր՝ Միրել Շահինյան (1918-2012), նկարչուհի
Հայր՝ Վիկտոր Ցիգալ (1916-2005), նկարիչ, Ռուսաստանի գեղարվեստի ակադեմիայի ակադեմիկոս։
Հորեղբայր՝ Վլադիմիր Ցիգալ (1917-2013), ԽՍՀՄ ժողովրդական նկարիչ։
Հորեղբոր որդի՝ Ալեքսանդր Ցիգալ (ծնված՝ 1948), քանդակագործ։
Զարմուհի՝ Մաշա Ցիգալ (ծնված՝1973), նորաձևության մոդելագործ։
Կին` Լյուբով Պոլիշչուկ (1949-2006), Ռուսաստանի ժողովրդական արտիստուհի։
Դուստր՝  Մարիետա Ցիգալ-Պոլիշչուկ (ծնված՝ 1984), դերասանուհի։
Թոռ՝ Գրիգորի Սերդյուկ (ծնված՝ 2010)


== Ֆիլմագրություն ==
1980- Մարդիկ օվկիանոսում՝ Շահբազյան, նավաստի,
1990 - Իմ նավաստին՝ պարուհի,
2000 - Վալենտինի օրը - «Սուրբ Վալենտին»,
2002 - Անհաջողակի որդին։


== Ծանոթագրություններ ==


== Արտաքին հղումներ ==
Сергей Цигаль на портале «Биограф»
Сергей Цигаль на «Родоводе». Дерево предков и потомков
Ռուդնյա (գյուղ, Օլևսկի շրջան)

Անվան այլ կիրառումների համար տե՛ս՝ ՌուդնյաՌուդնյա (ուկրաիներեն՝ Рудня), գյուղ Ուկրաինայի Ժիտոմիրի մարզի Օլևսկի շրջանում։ Հիմնադրվել է 1691 թվականին։
2001 թվականի տվյալներով Ռուդնյա գյուղում բնակվում էր 136 մարդ։ Բնակավայրը զբաղեցնում է 0,56 կմ² տարածք։ Բնակչության խտությունը կազմում էր 242,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրեն Հովհաննիսյան (դերասան)

Անվան այլ կիրառումների համար տե՛ս՝ Սուրեն Հովհաննիսյան (այլ կիրառումներ)Սուրեն Եղիազարի Հովհաննիսյան (մայիսի 19, 1914(1914-05-19), Աշտարակ, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - սեպտեմբերի 19, 1986(1986-09-19), Կիրովական, Հայկական ԽՍՀ, ԽՍՀՄ), հայ դերասան։ ՀԽՍՀ ժողովրդական արտիստ (1985)։ Հայրենական մեծ պատերազմի մասնակից։


== Կենսագրություն ==
1932-1936 թվականներին սովորել է Երևանի Գաբրիել Սունդուկյանի անվան ակադեմիական թատրոնին կից ստուդիայում։ 1938-1941 թվականներին՝ Գաբրիել Սունդուկյանի անվան, 1945-1952 թվականներին՝ Ստեփանավանի, 1952-1986 թվականներին՝ Վանաձորի թատրոնի դերասան։


== Դերեր ==
Գիժ Դանիել՝ Շիրվանզադեի «Չար ոգի»
Մարկոս Ալիմյան՝ Շիրվանզադեի «Քաոս»
Բալաբեկ՝ Նաիրի Զարյանի «Աղբյուրի մոտ»
Մարգար՝ Պապայանի «Աշխարհն, այո՛, շուռ է եկել»
Պաղտասար՝ Պարոնյանի «Պաղտասար աղբար»
Պոլեժաև՝ Ռախմանինովի «Անհանգիստ ծերություն»
Չմուտին՝ Ա. Գալինի «Ռետրո»
Ատիլիո՝ Է. դե Ֆիլիպոյի «Ցիլինդր»
Դոն Արիաս՝ Լոպե դե Վեգայի «Սևիլիայի աստղը»
Գևորգ՝ Ն. Մեսրոպյանի «Կապույտ ժապավեն»
Մոնտանելի՝ «Բոռ», ըստ Վոյնիչի1986 թվականին նկարահանվել է «Մենավոր ընկուզենի» ֆիլմում։
Հագեցած գոլորշի

Հագեցած գոլորշի, հագեցնող գոլորշի, հեղուկի կամ պինդ մարմնի հետ թերմոդինամիկական հավասարակշռության մեջ գտնվող, քիմիական նույն բաղադրության գոլորշի։ Տվյալ ջերմաստիճանում հագեցած գոլորշու ճնշումն ամենամեծն է։ Հագեցած գոլորշու ճնշումն ու խտությունը մնում են անփոփոխ այն բանի շնորհիվ, որ նյութը մի ագրեգատային վիճակից (ֆազից) անցնում է մյուսին։ Հեղուկի կախված կաթիլներ չպարունակող հագեցած գոլորշի կոչվում է չոր, իսկ պարունակողը՝ խոնավ։ Չոր հագեցած գոլորշու վիճակն անհավասարակշիռ է, քանի որ նրանից ջերմության քանակ խլելու դեպքում այն մասնակիորեն կոնդենսացվում և փոխարկվում է խոնավ գոլորշու, իսկ ջերմության քանակ հաղորդելու դեպքում դառնում է գերտաքացած։ Հագեցած գոլորշու ճնշման ջերմաստիճանից կախման կորը միաժամանակ արտահայտում է հեղուկի եռման ջերմաստիճանի կախումը ճնշումից։ Ջերմաստիճանի բարձրացմանը զուգընթաց հագեցած գոլորշու խտությունն աճում է, իսկ հեղուկինը՝ նվազում։ Հեղուկ-գոլորշի համակարգում հագեցած գոլորշու ճնշումը կախված է ֆազերի բաժանման սահմանային մակերևույթի ձևից։
Փափախներ աշտարակների վրա

«Փափախներ աշտարակների վրա» (ռուս.՝ «Папахи на башнях»), ռուս ժամանակակից գրող Վիկտոր Պելևինի երգիծական պատմվածքը, որն առաջին անգամ տպագրվել է 1995 թվականին «Օգոնյոկ» ամսագրում։


== Բովանդակություն ==
Շամիլ Բասաևն իր զինյալների հետ առանց մեծ դիմադրության գրավում է Մոսկովյան Կրեմլը։ Նա ենթադրում է, որ այդ գրավումը հսկայական քաղաքական և տնտեսական հետևանքներ կունենա։ Սակայն շուտով ամեն ինչ վերածվում է աբսուրդի։ Զանգվածային լրատվամիջոցները մրցում են այս իրադարձությունը լուսաբանելու համար։ Լրատվամիջոցների ներկայացուցիչներից շատերը ինքնակամ գերի են հանձնվում՝ դրանով բարձրացնելով սեփական վարկանիշը։ Կրեմլում սկսում են նկարահանել գովազդային հոլովակներ, ինչպես նաև «Փափախներ աշտարակների վրա» հեռուստաշոուն, որտեղ գովազդի մեկ րոպեն արժե 250000 դոլար։ Գրոհայիններից շատերը հրաժարվում են իրենց գաղափարներից. «Հասկանո՞ւմ ես... Մենք ժամանակին պայքարում էինք գաղափարի համար, չէ՞։ Իսկ եկանք Մոսկվա ու հասկացանք, որ այս աշխարհում շատ գաղափարներ են լինում։ Մեկն ու մեկը ընտրիր, հա՞»։ Նրանք շուտով դադարում են Բասաևին ուշադրություն դարձնելուց։ Գիտակցելով, որ իրավիճակը դուրս է գալիս վերահսկողությունից, Բասաևը հավատարիմ մարտիկների փոքր խմբի հետ հեռանում է Կրեմլից ու Մոսկվայից։ Հեռանալիս նա նետում է Մոսկվայի կողմը. «Վա՜յ քեզ, Բաբելոն, ուժե՜ղ քաղաք»։
Այսպիսով, թեպետ բանակն և ԱԴԾ-ն անզոր են լինում Բասաևի զինյալների դեմ, նրանք ստիպված են լինում անձնատուր լինել ռուսական մեդիաարդյունաբերությանը։ Այստեղ նկատվում է որոշակի զուգահեռ Հերբերտ Ուելսի «Աշխարհների պատերազմի» հետ։
Այս պատմվածքով Պելևինը ցույց է տալիս, որ Խորհրդային Միության փլուզումից հետո «զոմբիացնողի» դերը ստանձնել է հեռուստատեսությունը։


== Ծանոթագրություններ ==


== Արտաքին հղումներ ==
Պատմվածքը Վիկտոր Պելևինի ստեղծագործությունների կայքում
Կոդրոիպո

Կոդրոյպո (իտալերեն՝ Codroipo), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 15 490 մարդ 2008 թվականի մարդահամարի տվյալների, բնակչության խտություն՝ 198 մարդ/կմ²։ Զբաղեցնում է 73 կմ² մակերես։ Փոստային ինդեքս՝ 33033։ Հեռախոսային կոդ՝ 0432։


== Ժողովրդագրություն ==
Բնակչության աճը


== Կապի տվյալներ ==
Հեռախոսահամար՝ 0432 824510
Էլեկտրոնային փոստ։ comunicazione@comune.codroipo.ud.it
Պաշտոնական կայք։ http://www.comune.codroipo.ud.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ubisoft Tiwak

Ubisoft Tiwak, ընկերություն, որը զբաղվում է համակարգչային խաղերի մշակմամբ։ Տեղակայված է Մոնպելիե քաղաքում (Ֆրանսիա)։ 


== Պատմություն ==
Ընկերությունը հիմնադրվել է 2000 թվականին որպես մասնավոր ընկերություն, և կրել է Yeti Interactive անվանումը։ Գոյություն ունենալով երկու տարի՝ 2002 թվականին ընկերությունը վերանվանվեց դառնալով՝ Tiwak SAS։ 2004 թվականի հունվարի 12-ին հայտարարվեց ֆրանսիական Ubisoft հրատարակչության և Tiwak SAS-ի միջև կնքված պայմանագրի մասին, որի արդյունքում Tiwak SAS-ը դարձավ Ubisoft-ի դուստր ընկերությունը և սկսեց կրել Ubisoft Tiwak անվանումը։ 
2005 թվականին թողարկվեց Tork: Prehistoric Punk համակարգչային խաղը։ Խաղը նախատեսված էր բացառապես Xbox խաղային համակարգերի համար։ 
2006 թվականին ընկերությունը զբաղվում էր Tom Clancy's Ghost Recon Advanced Warfighter խաղի Xbox 360-ի համար նախատեսված տարվերակի մշակմամբ, որի համար օգտագործվել է YETI engine սեփական խաղային շարժիչը։ 
2007 թվականին թողարկվեց Tom Clancy's Ghost Recon Advanced Warfighter 2 (խաղը, որը համարվում է նախկին խաղի շարունակությունը) և Beowulf: The Game խաղերը։ Այս խաղերի հիմքում նույնպես ընկած էր YETI-ի շարժիչը։ 


== Խաղերի ցանկ ==
2005 — Tork: Prehistoric Punk (Xbox)
2006 — Tom Clancy's Ghost Recon Advanced Warfighter (Xbox 360)
2007 — Tom Clancy's Ghost Recon Advanced Warfighter 2 (Xbox 360)
2007 — Beowulf: The Game (PC, Xbox 360, PlayStation 3, PlayStation Portable)


== Արտաքին հղումներ ==
«Ubisoft Tiwak» (անգլերեն)։ MobyGames։ Արխիվացված է օրիգինալից 2012-04-24-ին։ Վերցված է 2010-04-30 «Ubisoft Tiwak» (անգլերեն)։ IGN։ Արխիվացված է օրիգինալից 2012-04-24-ին։ Վերցված է 2010-04-30 


== Ծանոթագրություններ ==
Մովսեսգյուղ (Ղազախի շրջան)

Անվան այլ կիրառումների համար տե՛ս՝ Մովսեսգյուղ (այլ կիրառումներ)Մովսեսգյուղ (այժմ կոչվում է Խանլըղլար կամ Խանլըղ ադրբ.՝ Xanlıqlar), գյուղ Արևելյան Հայաստանում, ներկայիս Ադրբեջանական Հանրապետության Ղազախի շրջանում։


== Աշխարհագրություն ==
Գյուղը գտնվում է նախալեռներում, Աղստև գետի ափին։


== Պատմություն ==
Մինչև 1994 թվականը բնակավայրը կոչվում էր Մովսեսգյուղ։


== Բնակչություն ==
Բնակչությունը կազմում է 3,111 մարդ։ Այժմ բոլորը՝ ադրբեջանցիներ են։


== Կրթություն ==
Գյուղում կա միջնակարգ դպրոց։


== Տես նաև ==
Մովսեսգյուղ (Տավուշի մարզ)


== Ծանոթագրություններ ==
Հեմֆրի Դևի

Համֆրի Դևի (անգլ.՝ Humphry Davy, դեկտեմբերի 17, 1778(1778-12-17)[…], Պենզանս, Քորնուոլ, Կոռնուոլ, Անգլիա, Մեծ Բրիտանիայի թագավորություն[…] - մայիսի 29, 1829(1829-05-29)[…], Ժնև, Շվեյցարիա), անգլիացի քիմիկոս և ֆիզիկոս։ 1801 թվականից Լոնդոնի թագավորական ընկերության անդամ, 1820—1826 թթ.՝ պրեզիդենտ (նախագահ), Պետերբուրգի ԳԱ արտասահմանյան պատվավոր անդամ (1826 թ.)։
Դևիին աշակերտել է Մ․ Ֆարադեյը։ 1799 թ. հայտնաբերել է ազոտի ենթօքսիդի հարբեցնող հատկությունը։ 1800 թ. առաջարկել է քիմիական խնամակցության էլեկտրաքիմիական տեսությունը։ 1807 թ. մինչ այդ անբաժանելի համարվող կծու ալկալիներից էլեկտրուիզով անջատել է մետաղական նատրիումը և կալիումը։ Էլեկտրոլիտիկ ճանապարհով ստացել է (1808 թ.) կալցիումի, բարիումի, ստրոնցիումի և մագնեզիումի ամալգամները։ Դևը առաջարկել է թթուների ջրածնական տեսությունը, հերքելով Ա․ Լավուազիեի տեսակետը, ըստ որի թթուն պետք է անպայման թթվածին պարունակի։ Բացահայտել է հաղորդիչի էլեկտրադիմադրության կախվածությունը նրա երկարությունից, լայնական կտրվածքից և ջերմաստիճանից։ Զբաղվել է նաև ագրոքիմիայի հարցերով, նշել անօրգանական աղերի անհրաժեշտությունը բույսերի սնուցման համար։


== Ծանոթագրություններ ==
Թել-Ալֆաթաս

Թել-Ալֆաթաս, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Վրաստանի աշխարհագրություն

Վրաստանը գտնվում է Հարավային Կովկասում (Միջին Արևելք)։ Երբեմն այն համարում են Արևելյան Եվրոպայի մաս։ Պետության դե ֆակտո (փաստացի) տարածքը կազմում է 57 135 կմ2, իսկ Հարավային Օսիայի և Աբխազիայի հետ միասին՝ դե յուրե (իրավական)` 69 700 կմ2։ Աշխարհագրական նպաստավոր դիրքի և բարդ լեռնագրության շնորհիվ կլիման և բնությունը խիստ բազմազան են։ Կովկասյան տարածաշրջանը, որում տեղակայված է երկիրը, համարվում է ալպիական շարժական երկրամաս, ինչով պայմանավորված է բազմաբնույթ ռելիեֆը և տարատեսակ լանդշաֆտները, կլիման ու ջրագրությունը, բուսական ու կենդանական աշխարհը։ Բացի այդ, Վրաստանը հարում է խոնավ միջերկրածովյան կլիմային, Արալյան-Կասպիական իջվածքին ու առաջավորասիական բարձրավանդակներին, ինչը նույնպես իր ազդեցությունն է թողնում։


== Լեռնագրություն ==
 
Վրաստանի հյուսիսային սահմանը եզերում է Մեծ Կովկաս (վրաց.՝ დიდი კავკასიონი` դիդի կավկասիա) լեռնային համակարգը, որի հարավային լանջերը երկրի տարածքում են։ Բարձր կետը Շհարա լեռն է (5068 մ) և Կազբեկը (5033 մ)։


== Ծանոթագրություններ ==
Միրպուա

Անվան այլ կիրառումների համար տե՛ս՝ Միրպուա (այլ կիրառումներ)Միրպուա (ֆր.՝ Mirepoix), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Միրպուա կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09194։


== Բնակչություն ==
Համայնքի բնակչությունը 2008 թվականին կազմում էր 3 123 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Միրպուա» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-12-27
Ներսես Անանիկյան

Ներսես Սիրեկանի Անանիկյան (մայիսի 13, 1952(1952-05-13), Սմոլենսկ, ՌԽՖՍՀ, ԽՍՀՄ), հայ ֆիզիկոս-տեսաբան։ Ֆիզիկա-մաթեմատիկական գիտությունների դոկտոր (1992), պրոֆեսոր (2002):


== Կենսագրություն ==
Ներսես Անանիկյանը ծնվել է 1952 թվականի մայիսի 13-ին, Սմոլենսկ քաղաքում (Ռուսաստան)։ 1978 թվականին ավարտել է Երևանի պետական համալսարանը։ 1978 թվականից աշխատում է Երևանի ֆիզիկայի ինստիտուտում, 1992 թվականից՝ առաջատար գիտաշխատող։
Աշխատանքները վերաբերում են դաշտի քվանտային տեսությանը, վիճագրական ֆիզիկայի, կենսաֆիզիկայի խնդիրներին, ֆազային անցումներին և քաոսին, ցանցերի սպինային և տրամաչափական մոդելներին։


== Անդամակցություն ==
Մաթեմատիկ ֆիզիկոսների միջազգային ընկերակցության անդամ (1992)


== Պարգևներ ==
Ֆիզիկոսների ամերիկյան ընկերության մրցանակ (1992)


== Գիտական աշխատություններ ==
Diagram Summation Method by Means of Legendre Transformation by a Scalar Parameter and its Application to an Anharmonic Oscillator, 1982, t.p. (N. S. Ananikyan).
Фазовый переход "порядок-порядок" в БЭГ модели. Н. С. Ананикян, К. Ш. Измаилян, Р. Р. Щербаков, 7,[1] с. 21 см, Ереван, [М.] ЦНИИ информ. и техн.-экон. исслед. по атом. науке и технике 1991.
Суммирование диаграмм с помощью преобразования Лежандра по скалярному параметру. Высшие порядки. Н. С. Ананикян, Г. Л. Балаян, 9 с. ил. 20 см, Ереван, ЕФИ 1983.
Поляризация вакуума инвариантными источниками. Н. С. Ананикян, Г. К. Саввиди, 21 с. 20 см., Ереван, ЕФИ 1981.
Метод суммирования диаграмм с помощью преобразования Лежандра по скалярному параметру и его применение к ангармоническому осциллятору. Н. С. Ананикян, Г. Л. Балаян, Г. К. Саввиди. Ереван, ЕФИ 1982.
Калибровочная модель Поттса с полями материи на решетке Бете из плакетов, Н. С. Ананикян, А. З. Ахеян, 23 с. граф. 20 см, Ереван, [М.] ЦНИИ информ. и техн.-экон. исслед. по атом. науке и технике 1990.
Калибровочная модель Поттса на бесконечномерной решетке: [Перевод], Н. С. Ананикян, А. З. Ахеян, 18 с. ил. 20 см, Ереван, [М.] ЦНИИ информ. и техн.-экон. исслед. по атом. науке и технике 1989.
Взаимосвязь Z(3) калибровочной теории на плоских решетках со спиновой БЭГ-моделью / Н. С. Ананикян, Р. Р. Щербаков, 6 с. граф. 22 см, Дубна ОИЯИ 1994
Z'2-калибровочная модель с полями материи на решетке Бете из планкетов, Н. С. Ананикян, А. З. Ахеян, 18 с. ил. 20 см, Ереван, [М.] ЦНИИ информ. и техн.-экон. исслед. по атом. науке и технике 1989.
1/Q-разложение спиновых и калибровочных моделей Поттса. Лагранжевый формализм, Н. С. Ананикян, Н. Ш. Измаилян, 15 с. ил. 20 см., Ереван, ЕФИ 1983.
Н. С. Ананикян, Г. К. Саввиди, “Обобщенный эффективный потенциал в нелинейных теориях четвертого порядка”, ТМФ, 49:1 (1981), 26–35.


== Ծանոթագրություններ ==
Feel Me

«Feel Me» հայերեն՝ Զգա ինձ, ամերիկացի երգչուհի Սելենա Գոմեսի երգը, որը թողարկվել է երրորդ ստուդիական ալբոմի՝ Rare-ի (2020) լրացուցիչ վինիլային տարբերակում։ Թողարկվել է ալբոմի վինիլային տարբերակի թողարկման օրը։ Երգն առաջնաելույթ է ունեցել Revival Tour-ի ժամանակ և ծրագրվել է թողարկել այն 2016-2017 ընկած ժամանակահատվածում։ Երգը պաշտոնապես թողարկվել է 2020 թվականի փետրվարի 21-ին սթրիմինգով և թվային ներբեռնմամբ։ Հնչել է Radio Disney-ով։


== Անձնակազմ ==
Tidal-ի տվյալներով


== Հիթ-շքերթներ ==


== Թողարկմն պատմություն ==


== Ծանոթագրություններ ==
Փոքր Չեցա

Փոքր Չեցա (ռուս.՝ Малая Чеца ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է գետի աջ ափին՝ 57 կմ հեռավորության վրա։ Գետի երկարությունը 75 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000212103000050725
Հիդրոլոգիական ուսումնասիրությունների կոդը - 103005072
Ավազանի կոդը -  03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վաղակատար դերբայ

Վաղակատար դերբայ, ժամանակակից հայերենի կախյալ դերբայներից կամ ձևաբայերից մեկը։ Ցույց է տալիս կատարված ավարտված գործողություն առանց հետևանքի կամ մնայուն վիճակի դրսևորման։


== Վաղակատար դերբայն արևելահայերենում ==


=== Կազմություն ===
Վաղակատար դերբայը կազմվում է -ել, -(աց)ել մասնիկներով, որոնք ավելանում են բայի երկրորդ հիմքին, ինչպես՝

գրել — գրել
կարդալ — կարդացել
զարմանալ — զարմացել։Ե խոնարհման պարզ բայերի անորոշ դերբայը և վաղակատար դերբայը ձևով համընկնում են։ Դրանք հնարավոր է իրարից տարբերել գործածությամբ։ Անորոշ դերբայը սովորաբար չի գործածվում օժանդակ բայի հետ, իսկ վաղակատար դերբայը միայն հանդես է գալիս օժանդակ բայի հետ։ Անորոշի դեպքում ժխտական օժանդակ բայը հետադաս է, իսկ վաղակատարի դեպքում՝ նախադաս։


=== Ժամանակաձևեր ===
Վաղակատար դերբայը միշտ հանդես է գալիս օժանդակ բայի ներկա և անցյալ ձևերի հետ՝ կազմելով սահմանական եղանակի վաղակատար ներկա և վաղակատար անցյալ ժամանակաձևերը.
1. Սահմանական եղանակ. Վաղակատար ներկա

2. Սահմանական եղանակ. Վաղակատար անցյալ


== Վաղակատար դերբայն արևմտահայերենում ==


=== Կազմություն ===
Կազմվում է -եր մասնիկով, որը դրվում է Ե, Ի խոնարհման աններածանց բայերի ներկայի, իսկ մյուս բայերի անցյալի հիմքի վրա։ Ի լծորդը հնչյունափոխվում դառնում է Ե։

գրել → գր → գրեր
հաւնիլ → հաւն → հաւնել (ի > ե)
հարցնել → հարցուց → հարցուցեր
մօտենալ → մօտեց → մօտեցեր


=== Ժամանակաձևեր ===
Միանալով օժանդակ բայի ներկայի և անցյալի ձևերին՝ վաղակատարը կազմում է սահմանական եղանակի վաղակատար ներկա և վաղակատար անցյալ ժամանակաձևերը։ Այս ժամանակաձևն իմաստային առումով համընկնում է արևելահայերենի նույնանուն ժամանակաձևի հետ։
1. Սահմանական եղանակ. Վաղակատար ներկա

2. Սահմանական եղանակ. Վաղակատար անցյալ


== Գրականություն ==
Յու. Ս. Ավետիսյան, Արևելահայերենի և արևմտահայերենի զուգադրական քերականություն, Երևան, 2007, էջ 161-162, 179-180։
Լևոն Եզեկյան, Հայոց լեզու, Երևան, 2007, էջ 286։
Լենինսկի Լեսխոզ (Ազովի շրջան)

Լենինսկի Լեսխոզ (ռուս.՝ Ленинский Лесхоз ), ավան Ռուսաստանի Ռոստովի մարզի Ազովի շրջանում։ Մտնում է Ալեքսանդրովսկովո գյուղական համայնքի կազմի մեջ։ Ազով քաղաքից գտնվում է 60 կմ հեռավորության վրա։
Գառնիկ Բալայան

Գառնիկ Անուշավանի Բալայան (հոկտեմբերի 14, 1969(1969-10-14), Ստեփանակերտ, Ադրբեջանական ԽՍՀ, ԽՍՀՄ - հոկտեմբերի 6, 1992(1992-10-06)), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1969 թվականի հոկտեմբերի 14-ին, Ստեփանակերտ քաղաքում։ Սովորել է թիվ 9 միջնակարգ դպրոցում։ Ծառայել է Խորհրդային բանակի շարքերում։
Զորացրվելուց հետո դարձել է Արցախյան շարժման ակտիվ մասնակից, զինվորագրվել 4-րդ վաշտին, մասնակցել է Կրկժանի, Շուշիի, Ասկերանի, Մարտակերտի մարտերին։ Այնուհետև տեղափոխվել է Մաճկալաշենի գումարտակ։
Զոհվել է 1992 թվականի հոկտեմբերի 6-ին, Խազազի բարձունքի ազատագրման համար մղված մարտում։ Դիակը գտնվել է 46 օրից հետո։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Սուլին (կայարան)

«Սուլին» երկաթուղային կայարան (ռուս.՝ Железнодорожная станция «Сулин»), Հյուսիսկովկասյան երկաթուղու Ռոստովի տարածաշրջանի երկաթուղային կայարան, որը գտնվում է Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Գտնվում է Վոկզալնայա փողոցում։


== Պատմություն ==
Կայարանը բացվել է 1871 թվականին։ 1873 թվականին կայարանում բացվել է շոգեքարշների դեպո, որը գործել է մինչև 1990-ական թվականների սկիզբ։ Այնտեղ իրականացվել է Հյուսիսկովկասյան երկաթուղու շոգեքարշների վերանորոգում և տեխնիկական սպասարկում։ Երկաթուղում շոգեքարշների շահագործման դադարեցումից հետո դեպոն փակվել է, իսկ շոգեքարշների լավագույն նմուշները փոխանցվել են Սանկտ Պետերբուրգ և Միներալնիե Վոդի քաղաքների թանգարաններին։
Մինչև Հայրենական մեծ պատերազմը դեպոն Ռոստովի մասնաճյուղում ամենամեծն էր։
1977 թվականին դեպոյի տարածքում տեղադրվել է ստելա Հայրենական մեծ պատերազմի տարիներին զոհված Սուլինի դեպոյի աշխատակիցների պատվին։ Այն տեղադրվել է Ժողովրդական պատգամավոորների քաղաքային խորհրդի գործադիր կոմիտեի որոշմամբ։
Հայրենական մեծ պատերազմի տարիներին կայարանի շենքը զգալիորեն վնասվել է, սակայն վերականգնվել է 1952 թվականին։


== Գործունեություն ==
Կայարանում վաճառում են ուղևորային տոմսեր, ուղեբեռի ընդունում և հանձնում։
Կատարվում է վագոնային և մանր, ինչպես նաև ունիվերսալ բեռնարկղերով (առկա են մերձատար ուղիներ և ծածկված պահեստներ) բեռների ընդունում և հանձնում։


== Ծանոթագրություններ ==


== Հղումներ ==
СУЛИН | Железнодорожная станция Archived 2016-03-05 at the Wayback Machine.
Железнодорожная станция Сулин Archived 2016-03-04 at the Wayback Machine.
Вокзал станции Сулин СКЖД
Naked (այլ կիրառումներ)

Naked, կարող է վերաբերել՝

Naked - ամերիկացի երգիչ Ջեյսոն Դերուլոյի երգը
Naked - ամերիկացի երգիչ-երգահան, երաժշտական պրոդյուսեր և ռեփեր Քևին Մակքոլի երգը
Փարի (Մեստիայի շրջան)

Փարի (վրաց.՝ ფარი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 80 մարդ։


== Ծանոթագրություններ ==
Ագնես Սլոթ-Մյոլլեր

Ագնես Սլոթ-Մյոլլեր (դան․՝ Agnes Slott-Møller, ծննդյան անունը՝ Ագնես Ռամբուշդանիերեն, հունիսի 10, 1862(1862-06-10), Nyboder, Կոպենհագեն, Մայրաքաղաքային տարածաշրջան, Դանիա - հունիսի 11, 1937(1937-06-11), Løgismose, Ասենս, Հարավային Դանիա տարածաշրջան, Դանիա), դանիացի նկարչուհի, Դանիայում գեղանկարչության սիմվոլիստական ուղղության հետևորդ։ Գտնվել է պրեռաֆայելիտական արվեստի ազդեցության ներքո։ Նա իր ստեղծագործությունների համար թեմաներ վերցրել է Դանիայի հնագույն և միջնադարյան պատմությունից և ժողովրդական բանահյուսությունից։ 
Ագնեսի ամուսինը՝ սիմվոլիստ նկարիչ Հարալդ Սլոթ-Մյոլլերն էր, ով  դանիական «Ազատ  ոճ» գեղարվեստական խմբի հիմնադիրներից մեկն էր։


== Կենսագրություն ==
Ագնես Սլոթ-Մյոլլերը ծնվել և իր վաղ մանկությունն անց է կացրել Կոպենհագենում դանիական ռազմածովային նավատորմի զորանոցների թաղամասում։ Ագնեսի հայրը՝ Յակոբ Հենրիկ Վիկտոր Ռամբուշը (1825-1886), եղել է ծովային սպա, որը ծառայության ընթացքում հասել էր կոմմոդորի աստիճանի։ Դեռ վաղ հասակից Ագնեսը հրապուրվել է դանիական պատմության մասին Լորենց Ֆրյոլիխի (Illustreret Danmarkshistorie for Folket) գունագեղ նկարազարդումների հրատարակություններով։ 1878 թվականին ընդունվել է Կանանց գեղարվեստա- արդյունաբերական դպրոց, որտեղ ստացել է նկարչության դասեր։ Կրթությունն այստեղ ավարտել է 1885 թվականին և այն շարունակելու նպատակով դասընթացներ է ստացել գեղանկարիչ Պեդեր Սևերին Կրոյերի, այնուհետև Հարալդ Սլոթ-Մյոլլերի ղեկավարությամբ, որի հետ էլ ամուսնացել է 1888 թվականին։
Իտալիայից հարսանեկան ճամփորդությունից վերադառնալուց հետո Ագնեսը և իր ամուսինը 1891 թվականին օգնում են իրենց ընկերոջը՝ Յոհան Ռոդեին, Դանիայում նոր գեղարվեստական խումբ կազմակերպելու հարցում, անկախ այդ պահին  արվեստի բնագավառում գերակայություն ունեցող ակադեմիզմի ոճի տեսակետներից և պահանջներից և այն կոչում են «Նոր ոճ» ("Den Frie Udstilling"): 1894 թվականին Ագնեսը հաղթում է Կոպենհագենի քաղաքային խորհրդի շենքի ձևավորման աշխատանքների մրցույթում։ 1904 թվականին նա անկախ խմբի ներսում ծագած հակասություններին մասնակցում է Շարլոտտենբորգում կազմակերպված գարնանային ցուցահանդեսին։ 1906 թվականին Ագնես Սլոթ-Մյոլլերն արվեստում ունեցած վաստակի համար պարգևատրվում է Էկկերսբերգի մեդալով։ 1907 թվականին Ագնեսը և իր ամուսինը ներգրավվում են Ֆյունի գեղանկարիչների միության և տեղացի գյուղացիների (Bondemalerstriden) միջև ընդհարմանը, որն էլ պատճառ է դառնում Դանիայի գեղարվեստական շրջանակներից ժամանակավոր մեկուսացմանը։
Ագնես Սլոթ-Մյոլլերը դանիական պարբերականներում տպագրվում էր որպես Դանիայի միջնադարյան պատմության վերաբերյալ հոդվածների հեղինակ, որը լուսաբանվում էր դանիական ազգայնականության տեսանկյունից։ Այս թեմայով նա նաև դասախոսություններով հանդես եկավ հանրության առջև։ 1917 թվականին Ագնես Սլոթ-Մյոլլերը հրատարակում է իր առաջին խոշոր աշխատանքը՝ «Ազգային  արժեքներ» (Nationale Værdier), իսկ 1923 թվականին լույս է տեսնում նրա «Ժողովրդական նկարները» (Folkevise Billeder): 1932 թվականին պարգևատրվում է «Գիտության և արվեստի բնագավառում վաստակի համար» ("Ingenio et arti") դանիական մեդալով։
Ամուսնությունից Ագնես Սլոթ-Մյոլլերն ունեցել է երկու դուստր, առաջինը ծնվել է 1893 թվականին, երկրորդը՝ 1901 թվականին (մահացել է վաղ տարիքում)։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
ArtNet: Работы А.Слот-Мёллер
Պաենասե

Պաենասե (էստ․՝ Paenase), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Եվրատեսիլ 1971 երգի մրցույթ

«Եվրատեսիլ 1971 երգի մրցույթը» դարձել է Եվրատեսիլի 16-րդ մրցույթը և տեղի է ունեցել 1971 թվականի ապրիլի 3-ին Իռլանդիայի մայրաքաղաք Դուբլինի Gaiety Theatre-ում։ Մրցույթի ազգային հեռարձակող կազմակերպությունը եղել է Raidió Teilifís Éireann (RTÉ)։


== Հղումներ ==
Եվրատեսիլի պաշտոնական կայք
Գենի նոկդաուն

Գենի նոկդաուն (անգլ.՝ Gene knockdown), մոլեկուլային գենետիկայի մեթոդիկա, որը կիրառում են մեկ կամ մի քանի գեների էքսպրեսիան նվազեցնելու համար՝ նուկլեոտիդների հաջորդականության համապատասխան փոփոխությունների օգնությամբ կամ ինֆորմացիոն ՌՆԹ-ի մոլեկուլում կարճ օլիգոնուկլեոտիդի, կոմպլեմենտարության համապատասխանեցման օգնությամբ։ Այն դեպքում, երբ փոփոխվում է գենային հաջորդականությունը, օրգանիզմը կոչվում է նուկաուտի ենթարկված։
Կարճատև նոկդաունի դեպքում, օլիգոնուկլեոտիդի կապը գենի կամ տրանսկրիպտի միջև նվազեցնում է էքսպրեսիան տրանսկրիպցիայի, տրանսլյացիայի կամ ինֆորմացիոն ՌՆԹ-ի դեգրադացիայի արգելափակման պատճառով, նաև կարող է խախտել պրե-ՌՆԹ-ի սփլայսինգը։
Գիտնականներն ուսումնասիրում են անջատված գենի ազդեցությունը կամ նրա էքսպրեսիան օրգանիզմի ֆենոտիպի վրա և համեմատում են նորմալ առանձնյակների հետ։ Գեների կարճատև նոկդաունները հաճախ են կիրառվում զարգացման կենսաբանության մեջ։


== Ծանոթագրություններ ==


== Տես նաև ==
Գենի նոկաուտ
ԳՄՕ
Grand Hustle Records

Grand Hustle Records (նախկինում Grand Hustle Entertainment, նաև հայտնի է որպես Grand Hustle Music), ամերիկյան ձայնագրման լեյբլ, որը գտնվում է Ջորջիա նահանգի Ատլանտա քաղաքում։ Այն հիմնադրվել է 2003 թվականին ամերիկացի ռեփեր T.I.-ի և նրա գործընկեր Ջեյսոն Գեթերի կողմից։ Այս լեյբլի օգնությամբ թողարկված շատ ալբոմներ բարձր հորիզոնականներ են զբաղեցրել հիթ շքերթներում և ունեցել է վաճառքի բարձր ցուցանիշներ։


== Ծանոթագրություններ ==


== Արտաքին հղումներ ==
Պաշտոնական կայք Archived 2007-04-08 at the Wayback Machine.
Ուլյոտու

Ուլյոտու (ռուս.՝ Улёту), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կաերլիկ գետի ձախ ափով՝ 7 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100006206
Հիդրոլոգիական ուսումնասիրությունների կոդը - 115100620
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պելենգատոր

Պելենգատոր, սարք, որն օդային և ծովային նավագնացության մեջ կիրառվում է արտաքին կողմնորոշիչների (ափում գտնվող կամ լողացող օբյեկտներ, երկնային լուսատուներ և այլն) անկյունային ուղղությունները որոշելու համար։ Պելենգատորի օգնությամբ կատարում են պելենգի հաշվարկ։ Տարբերում են տեսողական, օպտիկական, ձայնային և ռադիո Պելենգատորներ։
Խաճառի մզրե

Խաճառի մզրե, գյուղ Արևմտյան Հայաստանում, Բալուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գիեդրիուս Առլաուսկիս

Գիեդրիուս Առլաուսկիս (լիտ.՝ Giedrius Arlauskis, դեկտեմբերի 1, 1987(1987-12-01), Տելշյայ, Լիտվական ԽՍՀ, ԽՍՀՄ), լիտվացի ֆուտբոլիստ, անգլիական «Ուոթֆորդ» ֆուտբոլային ակումբի և Լիտվայի ֆուտբոլի ազգային հավաքականի դարպասապահը։


== Կարիերա ==
2008-2009 թվականների մրցաշրջանում ռումինական «Ունիրիա» ֆուտբոլային ակումբը հաղթել է մրցաշրջանում, և Առլաուսկիսը ճանաչվել է լիգայի լավագույն դարպասապահ։
2009-2010 թվականների մրցաշրջանում, չնայած իր կրտսեր տարիքին, նա եղել է ռումինական ակումբի հիմնական դարպասապահը։ 2010 թվականի օգոստոսի 20-ին պայմանագիր է կնքել ռուսական «Ռուբին» ֆուտբոլային ակումբի հետ։
Ռուսական լիգայում իր առաջին հանդիպումն անցկացրել է 2010 թվականի նոյեմբերի 20-ին՝ մրցելով Սանկտ Պետերբուրգը ներկայացնող «Զենիթ» ֆուտբոլային ակումբի հետ։
Հանդիպումն ավարտվել է ոչ-ոքի, և թիմերից յուրաքանչյուրը հեղինակել է 2-ական գնդակ։ 2011 թվականի փետրվարի 17-ին լիտվացի ֆուտբոլիստը հանդես է եկել իր առաջնելույթով Եվրոպա լիգայում։
Առաջին հանդիպումը կայացել է հոլանդական Տվենտե ֆուտբոլային ակումբի դեմ և ավարտվել ռուսական ակումբի պարտությամբ. հոլանդացիները հաղթել են 2 գնդակի առավելությամբ։
2014 թվականի ամռանը Առլաուսկիսը տեղափոխվել է ռումինական «Ստյաուա»։ Ռումինական ակումբում մնացել է շատ քիչ և մի քանի ամիս անց տեղափոխվել է անգլիական Պրեմիեր լիգա՝ Ուոթֆորդ ՖԱ։


== Ծանոթագրություններ ==


== Արտաքին հղումներ ==
Профиль на сайте ФК «Стяуа»(չաշխատող հղում)
Гедрюс Арлаускис — игрок «Рубина»
Профиль на Чемпионат.ру Archived 2010-09-02 at the Wayback Machine.
Փքաբլիթի ազգային օր

Փքաբլիթի ազգային օր (անգլ.՝ National Doughnut Day կամ անգլ.՝ National Donut Day), տոն ԱՄՆ-ում, որը նշվում է հունիսի առաջին ուրբաթ օրը։ Տոնն ստեղծվել է Փրկության բանակի կողմից 1938 թվականին իր այն անդամների պատվին, որոնք Առաջին համաշխարհային պատերազմի ժամանակ զինվորներին փքաբլիթներ էին բաժանում։


== Պատմություն ==
Շուտով ԱՄՆ-ի՝ Առաջին համաշխարհային պատերազմի մեջ մտնելուց հետո (1917 թվականին), Փրկության բանակն իր միսիան ուղարկեց Ֆրանսիա, որի գործառույթն էր ամերիկացի զինվորականների սոցիալական խնդիրները լուծելը։ Այսպիսի օգնության կետեր ձևավովեցին ամերիկյան բանակային ուսումնական կենտրոնների մոտ։ Առաջին միսիան կազմված էր 250 կամավորներից։ Նրանցից երկուսի՝ վառատար Մարգարեթ Շելդոնի և համհարզ Հելեն Փերվիանսի մտքով անցավ զինվորներին անվճար փքաբլիթներ բաժանել։ Շուտով կին կամավորները, որոնք այդ գործն էին անում, սկսեցին կոչվել «Փքաբլիթի աղջիկներ»։
1938 թվականից Չիկագոյի Փրկության բանակի անդամներն սկսեցին այդ օրը նշել որպես ազգային տոն։ Գաղափարի հիմնական նպատակը Մեծ ճգնաժամի ժամանակ կարիքավոր զինվորականներին՝ Առաջին համաշխարհային պատերազմի մասնակիցներին օգնելն էր։
Այդ ժամանակվանից տոնը դարձավ համազգային՝ հետապնդելով նոր նպատակ՝ դրամաշնորհների հավաքագրում սովյալների համար։ Այդ օրը սրճարաններում բարեգործական նամականիշեր են ցուցադրվում՝ 1 ԱՄՆ դոլար արժողությամբ, և յուրաքանչյուրը կարող է այն ավելացնել իր հաշվին։ Ներկայումս ԱՄՆ-ի շատ ցանցային փռերում անվճար փքաբլիթ են հյուրասիրում, մասնավորապես՝ դա արվում է Dunkin’ Donuts հայտնի ցանցում։


== Հետաքրքիր փաստեր ==
Երկրորդ համաշխարհային պատերազմի ժամանակ Կարմիր խաչի կամավորները ևս փքաբլիթներ էին բաժանում զինվորականներին։
Փքաբլիթի ազգային տոնը սկսվեց նշվել նաև Մեծ Բրիտանիայում։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
National Doughnut Day (անգլ.)
Today is National Donut Day: A funny POW story (անգլ.)
Подборка - Американцы отмечают День пончика (ռուս.)
Բեզկով

Բեզկով (չեխ.՝ Bezkov), գյուղ Չեխիայի Հանրապետությունում՝ Հարավային Մորավիայի Զնոյմոյի շրջանում։
Բեզկովը գտնվում է 7 կմ արևմուտք Զնոյմոյից, 61 կմ հարավ-արևմուտք Բռնոյից և 175 կմ հարավ-արևելք Չեխիայի մայրաքաղաք Պրահայից։ Ըստ 2012 թվականի հունվարի 1-ի տվյալների, գյուղի բնակչությունը կազմում է 217 մարդ։


== Ծանոթագրություններ ==
Czech Statistical Office: Municipalities of Znojmo District Archived 2008-12-11 at the Wayback Machine.
Նովի Միր (գյուղ, Միյակինսկի շրջան)

Անվան այլ կիրառումների համար տե՛ս՝ Նովի ՄիրՆովի Միր (ռուս.՝ Новый Мир, բաշկիրերեն՝ Новый Мир), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 350 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Pandora (ոսկերչական տուն)

Անվան այլ կիրառումների համար տե՛ս՝ ՊանդորաPandora (կարդացվում է՝ Պանդորա), ոսկերչական տուն, որը հիմնադրել են Պիեր և Վինի Էնիվոլդսեն ամուսինները 1982 թվականին Դանիայում։


== Պատմություն ==
Ի սկզբանե կազմակերպությունը հիմնադրվել է որպես փոքրիկ ոսկերչական խանութ Կոպենհագենում։ 1987 թվականին արտադրանքի աճող պահանջարկի պատճառով Pandora-ն անցել է մեծածախ վաճառքի։
1989 թվականին արտադրությունը տեղափոխվել է Թաիլանդ, ինչը հնարավորություն է տվել արտադրել զանգվածային ոսկերչական արտադրանք։ 2010 թվականի հոկտեմբերի 5-ին ընկերությունը IPO-ի միջոցով վաճառվել է։
2014 թվականին բացվել է 1000-րդ խանութը, և այդ տարին ընկերության պատմության մեջ դարձել է նոր նշաձող։
2015 թվականին Pandora-ն տեղափոխվել է Ղազախստան։ 2016 թվականին ընկերության եկամուտը կազմել է մոտ 3 միլիարդ դոլար։
2017 թվականի փետրվարի 7-ին Pandora-ն նախաձեռնել է բաժնետոմսերի հետգնման ծրագիր․ մեկ տարվա ընթացքում ընկերությունը գնել է ավելի քան մեկ միլիոն բաժնետոմս՝ շուրջ 270 մլն դոլար արժողությամբ։
Ոսկերչական ընկերությունում աշխատում է ավելի քան 21 հազար մարդ։ Իր պատմության ընթացքում ընկերությունը նվաճել է ավելի քան 70 երկրների ոսկերչական շուկաները, և այսօր բրենդի զարդերը հաջողությամբ վաճառվում են վեց մայրցամաքներում։
Pandora-ն արտադրում է տարբեր զարդեր, այդ թվում՝ ականջօղեր, մատանիներ, ապարանջաններ, ուլունքներ, ինչպես նաև ժամացույցներ։


== Հետաքրքիր փաստեր ==
2013 թվականից Pandora-ն թողարկում է նոր հավաքածուներ յուրաքանչյուր երկու ամիսը մեկ անգամ, այն դեպքում, երբ նախկինում ընկերությունը հավաքածուները թողարկում էր տարեկան երկու անգամ։


== Պատկերներ ==

		


== Ծանոթագրություններ ==


== Արտաքին հղումներ ==
http://www.pandoragroup.com Pandora (ոսկերչական տուն). պաշտոնական կայք
«Le bijoutier danois Pandora à la conquête du marché français» (ֆրանսերեն)։ Վերցված է 2013-10-19 
«Pandoras aktier styrtdykker efter choktal og fyring» (դանիերեն)։ Վերցված է 2013-10-19 
«Pandora triumferede ved sin børsdebut» (դանիերեն)։ Վերցված է 2013-10-19
Կապելլա (ճարտարապետություն)

Անվան այլ կիրառումների համար տե՛ս՝ Կապելլա (այլ կիրառումներ)Կապելլա (ուշ լատիներեն՝ capella, իտալերեն՝ cappella՝ աղոթարան, մատուռ), կաթոլիկ և անգլիկան ճարտարապետության մեջ փոքրիկ կառույց կամ առանձնացված սենյակ ընդհանուր կառույցում՝ աղոթքի, մասունքներ պահելու, եկեղեցական երգչախմբի համար։ Տաճարում կապելլան գտնվում է կողային նավում կամ արևելքից ՝ աբսիդի շրջագծով։ Կապելլաներ լինում են նաև պալատներում, դղյակներում, կառուցվում են նաև առանձին կանգնած կապելլաներ։
Վերխնյայա Օզերյանա

Վերխնյայա Օզերյանա (ուկրաիներեն՝ Верхня Озеряна), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1852 թվականին։
2001 թվականի տվյալներով Վերխնյայա Օզերյանա գյուղում բնակվում էր 239 մարդ։ Բնակավայրը զբաղեցնում է 0,66 կմ² տարածք։ Բնակչության խտությունը կազմում էր 362,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)